CELEX: 32020R0488
Language: fi
Date: 2020-04-02 00:00:00
Title: Neuvoston asetus (EU) 2020/488, annettu 2 päivänä huhtikuuta 2020, Jemenin tilanteen johdosta määrättävistä rajoittavista toimenpiteistä annetun asetuksen (EU) N:o 1352/2014 muuttamisesta

3.4.2020   
               
               
                  FI
               
               
                  Euroopan unionin virallinen lehti
               
               
                  L 105/1
               
            
         NEUVOSTON ASETUS (EU) 2020/488,
         annettu 2 päivänä huhtikuuta 2020,
         Jemenin tilanteen johdosta määrättävistä rajoittavista toimenpiteistä annetun asetuksen (EU) N:o 1352/2014 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
         ottaa huomioon Jemenin tilanteen johdosta määrättävistä rajoittavista toimenpiteistä 18 päivänä joulukuuta 2014 annetun neuvoston päätöksen 2014/932/YUTP (1),
         ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 18 päivänä joulukuuta 2014 asetuksen (EU) N:o 1352/2014 (2).
                  
               
                     (2)
                  
                  
                     Yhdistyneiden kansakuntien turvallisuusneuvosto hyväksyi 25 päivänä helmikuuta 2020 päätöslauselman 2511 (2020).
                  
               
                     (3)
                  
                  
                     Yhdistyneiden kansakuntien turvallisuusneuvoston päätöslauselmassa 2511 (2020) korostetaan, että on tärkeää helpottaa humanitaarista apua. Lisäksi päätöslauselmassa 2511 (2020) määrätään, että Yhdistyneiden kansakuntien turvallisuusneuvoston päätöslauselman 2140 (2014) 19 kohdan nojalla perustettu komitea voi myöntää tapauskohtaisesti luvan toimiin, jotka ovat tarpeen Yhdistyneiden kansakuntien ja muiden humanitaaristen järjestöjen työn helpottamiseksi Jemenissä tai mitä tahansa muuta päätöslauselmien 2140 (2014) ja 2216 (2015) tavoitteiden mukaista tarkoitusta varten.
                  
               
                     (4)
                  
                  
                     Yhdistyneiden kansakuntien turvallisuusneuvoston päätöslauselmassa 2511 (2020) täsmennetään myös, että seksuaalinen väkivalta aseellisissa konflikteissa ja lasten värväys tai käyttö aseellisissa konflikteissa vastoin kansainvälistä oikeutta ovat rangaistavia tekoja.
                  
               
                     (5)
                  
                  
                     Neuvosto hyväksyi 2 päivänä huhtikuuta 2020 päätöksen (YUTP) 2020/490 (3), jolla muutetaan päätös 2014/932/YUTP Yhdistyneiden kansakuntien turvallisuusneuvoston päätöslauselman 2511 (2020) mukaisesti.
                  
               
                     (6)
                  
                  
                     Osa näistä muutoksista kuuluu Euroopan unionin toiminnasta tehdyn sopimuksen soveltamisalaan, ja sen vuoksi niiden täytäntöönpano edellyttää unionin tasoista sääntelyä erityisesti sen varmistamiseksi, että talouden toimijat soveltavat niitä yhtenäisesti kaikissa jäsenvaltioissa.
                  
               
                     (7)
                  
                  
                     Asetus (EU) N:o 1352/2014 olisi näin ollen muutettava tämän mukaisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan neuvoston asetus (EU) N:o 1352/2014 seuraavasti:
            
                        1)
                     
                     
                        Korvataan 3 artiklan 1 kohta seuraavasti:
                        
                                    ”1.
                                 
                                 
                                    Liitteessä I luetellaan luonnolliset henkilöt, oikeushenkilöt, yhteisöt ja elimet, joiden pakotekomitea katsoo osallistuvan Jemenin rauhaa, turvallisuutta tai vakautta uhkaaviin toimiin tai tukevan niitä; tällaisiin toimiin kuuluvat muun muassa:
                                    
                                                a)
                                             
                                             
                                                toimet, jotka estävät poliittisen siirtymän, sellaisena kuin sitä tarkoitetaan Persianlahden yhteistyöneuvoston aloitteen mukaista poliittista siirtymäprosessia ja sen täytäntöönpanomekanismia koskevassa sopimuksessa, menestyksekkään päätökseen saattamisen tai vaikeuttavat sitä;
                                             
                                          
                                                b)
                                             
                                             
                                                toimet, jotka väkivallan keinoin tai tärkeään infrastruktuuriin kohdistuvin iskuin estävät kattavan kansallisen vuoropuhelukonferenssin loppuraportin tulosten täytäntöönpanon;
                                             
                                          
                                                c)
                                             
                                             
                                                sovellettavan kansainvälisen ihmisoikeuslainsäädännön tai kansainvälisen humanitaarisen oikeuden vastaisten toimien tai ihmisoikeusloukkausten suunnittelu, johtaminen tai toteuttaminen Jemenissä, mukaan lukien seksuaalinen väkivalta aseellisissa konflikteissa tai lasten värväys tai käyttö aseellisissa konflikteissa vastoin kansainvälistä oikeutta;
                                             
                                          
                                                d)
                                             
                                             
                                                toimet, jotka rikkovat päätöksen 2014/932/YUTP 1 artiklassa säädettyä aseidenvientikieltoa tai estävät humanitaarisen avun toimittamista Jemeniin tai humanitaarisen avun saantia tai jakelua Jemenissä.”
                                             
                                          
                              
                  
                        2)
                     
                     
                        Lisätään artikla seuraavasti:
                        
                           ”3 a artikla
                           
                           Poiketen siitä, mitä 1 a ja 2 artiklassa säädetään, jäsenvaltioiden toimivaltaiset viranomaiset voivat myöntää luvan
                           
                                       a)
                                    
                                    
                                       1 a artiklassa kuvattuun toimintaan liittyvän teknisen avun, rahoituksen tai rahoitustuen antamiseen;
                                    
                                 
                                       b)
                                    
                                    
                                       tiettyjen jäädytettyjen varojen tai taloudellisten resurssien vapauttamiseen taikka tiettyjen varojen tai taloudellisten resurssien asettamiseen saataville
                                       tarkoituksenmukaisiksi katsominsa ehdoin ja edellyttäen, että pakotekomitea on määrittänyt tapauskohtaisesti, että poikkeus on tarpeen Yhdistyneiden kansakuntien ja muiden humanitaaristen järjestöjen työn helpottamiseksi Jemenissä tai mitä tahansa muuta Yhdistyneiden kansakuntien turvallisuusneuvoston päätöslauselmien 2140 (2014) ja 2216 (2015) mukaista tarkoitusta varten.”
                                    
                                 
                     
                  
                        3)
                     
                     
                        Korvataan 13 artiklan 1 kohdan a alakohta seuraavasti:
                        
                                    ”a)
                                 
                                 
                                    2 artiklan nojalla jäädytetyistä varoista sekä 3 a, 4, 5, 6 ja 7 artiklan nojalla myönnetyistä luvista;”
                                 
                              
                  
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 2 päivänä huhtikuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  EUVL L 365, 19.12.2014, s. 147.
         
            (2)  Neuvoston asetus (EU) N:o 1352/2014, annettu 18 päivänä joulukuuta 2014, Jemenin tilanteen johdosta määrättävistä rajoittavista toimenpiteistä (EUVL L 365, 19.12.2014, s. 60).
         
            (3)  Neuvoston päätös (YUTP) 2020/490, annettu 2 päivänä huhtikuuta 2020, Jemenin tilanteen johdosta määrättävistä rajoittavista toimenpiteistä annetun päätöksen 2014/932/YUTP muuttamisesta (katso tämän virallisen lehden sivu 7).